[{"text_idx": "#000000", "text": "Mae Ragnar Kjartansson, artist o Wlad yr Ia\u0302, yn defnyddio hanes ffilm, cerddoriaeth, theatr, diwylliant gweledol a llenyddiaeth i greu gosodweithiau fideo, perfformiadau maith (sy\u2019n para oriau weithiau), lluniau a phaentiadau. Daw dulliau llwyfannu yn hollbwysig yn ymdrech yr artist i gyfleu gwir emosiwn a chynnig profiad gwirioneddol ar gyfer y gynulleidfa."}, {"text_idx": "#000002", "text": "Mae gwaith chwareus Kjartansson yn llawn o adegau unigryw: daw\u2019r dramatig a\u2019r cyffredin benben a\u0302\u2019i gilydd mewn ffordd gofiadwy."}, {"text_idx": "#000004", "text": "Llwyddodd y comisiwn cyffrous hwn i uno ffurfiau celfyddydol hanesyddol a chyfoes mewn man lle gallai ymwelwyr brofi amgylchedd breuddwydiol, swrrealaidd a doniol, o dro i dro, Kjartansson. Roedd y perfformiad yn canolbwyntio ar yr organ, sef elfen hollbwysig o oriel Celf Brydeinig y 18fed ganrif yn Amgueddfa Cymru, ac roedd yn cynnwys symud yr holl baentiadau ymaith er mwyn datgelu\u2019r ffabrig glas golau hynod addurnedig ar y wal ac ynysu\u2019r organ a\u2019r perfformiwr."}, {"text_idx": "#000005", "text": "Cafodd y ga\u0302n bop Eidalaidd Il Cielo In Una Stanza, sydd wrth wraidd y gwaith, ei disgrifio gan y cyfansoddwr fel y gred \u201cy gall cariad, ar unrhyw adeg, oresgyn unrhyw rwystr neu ffin\u201d. Fe\u2019i hysgrifennwyd gan un o gyfansoddwyr enwocaf yr Eidal, Gino Paoli, ac fe\u2019i recordiwyd yn wreiddiol gan Mina, un o drysorau\u2019r Eidal. Mae\u2019r ga\u0302n wedi ymddangos hefyd mewn ffilmiau clasurol drwy\u2019r 20fed ganrif, yn cynnwys \u201cGirl With a Suitcase\u201d (1960), a \u201cGoodfellas\u201d (1990) gan Martin Scorsese, ac mae wedi cael ei hailrecordio mewn Eidaleg, Saesneg a Ffrangeg, yn cynnwys fersiwn gan Carla Bruni."}, {"text_idx": "#000006", "text": "Wrth ddisgrifio\u2019r darn, dyma a ddywedodd Kjartansson: \u201cMae\u2019r gwaith \u2018Yr Awyr Mewn Ystafell/The Sky in a Room\u2019 wedi\u2019i leoli mewn ystafell las sy\u2019n arddangos paentiadau Prydeinig o\u2019r 18fed ganrif. Rydw i eisiau creu darn yn ymwneud a\u0302 lle \u2013 trawsnewid lle yn yr ystafell fendigedig honno. Yn sydyn mae\u2019r lle hwn, sydd fel arfer yn llawn o waith celf, yn wag. Yna caiff \u201cIl Cielo in una Stanza\u201d ei pherfformio\u2019n ddi-baid ar yr hen organ. Dyma ga\u0302n mae pob Eidalwr yn ei gwybod; bron na allech chi ddweud mai\u2019r ga\u0302n hon yw anthem genedlaethol cariad yn yr Eidal. Cerdd yn ymwneud a\u0302\u2019r broses o drawsnewid lle yn yr ystafell organ las ysblennydd honno\u201d."}, {"text_idx": "#000011", "text": "Mae harmonica yn seinio Mae\u2019n swnio i mi fel organ"}, {"text_idx": "#000012", "text": "Sy\u2019n dirgrynu i ti ac i mi"}]